Skagen Marathon og Skagen Vinterbaderfestival blev skabt for at trække flere turister til Skagen uden for sæsonen, og det har begge arrangementer gjort, men det er ifølge Turisthus Nord slet ikke nok. De vil hive endnu flere turister til Skagen i de kolde måneder. Derfor har turistforeningen ansøgt om et større tilskud til Skagen Marathon og til nye friluftssaunaer til brug for vinterbadere fra stadepladsmidlerne i 2018. Dette er blevet godkendt med kr. 50.000,- til hvert initiativ. Tilsvarende afsætter Turisthus Nord flere ressourcer til at udvikle Skagen Marathon samt på at udvikle og professionalisere mulighederne for vinterbadning i Skagen. Turisthus Nord vil derudover udvikle et turismekoncept for vinterbadning. Dette sker med afsæt i Skagen vinterbadefestival, men sæsonen skal udvides, og brande Skagen som en attraktiv vinterdestination. Det er et stort ønske fra lokale butikker, restaurenter og caféer.

Referat:
Turisthus Nord vil med en ny strategi booste helårsturismen i Skagen.